# ที่ปชส. 075/2568 ฝ่ายบริหารการตลาดและประชาสัมพันธ์

7 ตุลาคม 2568

**โตโยต้าร่วมแสดงความยินดี “ธนภัทร – ไชยภัทร – ไหมจักรี”**

**ผู้ชนะ TOYOTA GAZOO RACING THAILAND ESPORT GT CHAMPIONSHIP 2025**

**พร้อมคว้าสิทธิ์ตัวแทนประเทศไทยลุยศึกชิงแชมป์เอเชีย**

บริษัท โตโยต้า มอเตอร์ ประเทศไทย จำกัด ขอแสดงความยินดีกับ “ธนภัทร พวงพัฒน์ – ไชยภัทร ลิปิกรโกศล – ไหมจักรี อารีกิจเสรี” 3 นักแข่งอีสปอร์ตชาวไทย ผู้คว้าชัยรอบคัดเลือกระดับประเทศ ในการแข่งขัน TOYOTA GAZOO RACING THAILAND ESPORT GT CHAMPIONSHIP 2025 บนเกม Gran Turismo 7 เมื่อวันที่ 24 กันยายน 2568 พร้อมสิทธิ์ตัวแทนประเทศไทยเข้าร่วมชิงแชมป์ระดับเอเชีย รายการ TOYOTA GAZOO RACING ASIA ESPORT GT CHAMPIONSHIP 2025 ที่จะจัดขึ้น ณ Toyota Alive บางนา ระหว่างวันที่ 22 – 23 พฤศจิกายน 2568

บริษัท โตโยต้า มอเตอร์ ประเทศไทย จำกัด ส่งเสริมและสนับสนุนกีฬา e-Motorsport มาอย่างต่อเนื่องตั้งแต่ปี 2020 ในโครงการ TOYOTA GAZOO RACING THAILAND ESPORT GT CHAMPIONSHIP ภายใต้วัตถุประสงค์ เพื่อตอบรับการเปลี่ยนแปลงของเทรนด์โลก พร้อมเปิดโอกาสผู้มีความชื่นชอบในกีฬาแข่งรถ ได้สัมผัสประสบการณ์อันตื่นเต้น เร้าใจ กับความท้าทายใหม่ๆ ในโลกเสมือนจริง โดยในปี 2025 นี้ นับเป็นปีที่ 5 ของการจัดการแข่งขันในประเทศไทย สะท้อนถึงความตั้งใจจริงในการพัฒนาวงการ e-Motorsport ให้เติบโตอย่างยั่งยืน

สำหรับการแข่งขันปีนี้ ได้มีการนำรถ Toyota GR Supra สายพันธุ์สปอร์ตระดับตำนาน มาใช้ในการแข่งขัน รอบควอลิฟาย และรถ Toyota GR Yaris รถสปอร์ตแฮชแบ็ก สายพันธุ์แรง แชมป์แรลลี่โลก มาใช้ในการแข่งขันรอบชิงชนะเลิศ ตอกย้ำ DNA ความแรงและสมรรถนะของรถยนต์ภายใต้แบรนด์ GR (Toyota Gazoo Racing)

**รายชื่อนักแข่งที่ทำคะแนนสะสมสูงสุด 3 คน ในรอบคัดเลือกระดับประเทศ รายการ TOYOTA GAZOO RACING THAILAND ESPORT GT CHAMPIONSHIP 2025 ได้แก่**

* **รางวัลชนะเลิศ** ธนภัทร พวงพัฒน์
* **รางวัลรองชนะเลิศอันดับ 1** ไชยภัทร ลิปิกรโกศล
* **รางวัลรองชนะเลิศอันดับ 2** ไหมจักรี อารีกิจเสรี

การแข่งขันระดับเอเชีย TOYOTA GAZOO RACING ASIA ESPORT GT CHAMPIONSHIP 2025 ที่จะจัดขึ้นที่ประเทศไทยในปีนี้ ระหว่างวันที่ 22 – 23 พฤศจิกายน 2568 นับเป็นเกียรติอย่างยิ่งที่ประเทศไทยได้รับบทบาทเจ้าภาพ **โดยขอเชิญชวนแฟนมอเตอร์สปอร์ตและผู้ที่สนใจ ร่วมส่งแรงใจให้นักกีฬาไทย ในการก้าวสู่เวทีระดับเอเชียได้ที่ Toyota Alive บางนา**

**วันอาทิตย์ที่ 23 พฤศจิกายน 2568**

* **กิจกรรมการแข่งขันพิเศษ E-Sport Team Exhibition Race ระหว่างเวลา 14:45 – 15:15 น.**

ร่วมส่งแรงเชียร์นักแข่งเยาวชนไทย 15 คน ที่ทำเวลาได้ดีที่สุดในการแข่งขัน เพื่อเข้าร่วมเก็บเกี่ยวประสบการณ์และพัฒนาทักษะในเวทีระดับภูมิภาค

* **การแข่งขัน TOYOTA GAZOO RACING ASIA ESPORT GT CHAMPIONSHIP 2025**

**รอบชิงแชมป์ระดับเอเชีย ระหว่างเวลา 17:00 – 20:30 น.**

ร่วมส่งแรงเชียร์ตัวแทนจากประเทศไทยทั้ง 3 คน สู่เวทีการแข่งขันระดับนานาติ

**นายณัทธร ศรีนิเวศน์** ผู้ช่วยกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวว่า *“ผมขอเป็นกำลังใจให้น้องๆ ทุกคน รวมทั้งผู้ชนะการแข่งขันทั้ง 3 คน ที่จะได้เข้าร่วมการแข่งขันในรอบเอเชียต่อไป ซึ่งเป็นโอกาสอันดีที่จะได้สัมผัสประสบการณ์และแสดงพลังความแรงของรถแข่งโตโยต้า ที่ผ่านสนามแข่งระดับโลกมาอย่างโชกโชน อีกทั้งยังเป็นการแสดงทักษะการขับขี่และการควบคุมรถอันยอดเยี่ยมของผู้เข้าแข่งขัน และหวังว่าในอนาคตจะได้เห็นตัวแทนประเทศไทยก้าวขึ้นเป็นสุดยอดนักกีฬา E-sport ในเวทีโลกต่อไป”*

***ติดตามข่าวสารและความเคลื่อนไหวการแข่งขันได้ที่เพจ Toyota Gazoo Racing Thailand***